wannaphong/clean_thaiwikipedia huggingface dataset:
# ตำบลแวงใหญ่
แวงใหญ่ เป็นตำบลในอำเภอแวงใหญ่ จังหวัดขอนแก่น มีพื้นที่ 26.70 ตารางกิโลเมตร ห่างจากตัวจังหวัดขอนแก่น 72 กิโลเมตร และห่างจากกรุงเทพมหานคร 372 กิโลเมตร

 ประวัติ 
เดิมทีพื้นที่ตำบลแวงใหญ่เป็นเพียงหมู่บ้านในเขตตำบลคอนฉิม เมื่อวันที่ 1 กันยายน พ.ศ. 2522"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอ...อำเภอพล......PDFราชกิจจานุเบกษา 96 (167):3259-3261. 25 กันยายน 2539. ทางราชการได้ประกาศแบ่งแยกท้องที่เป็นออกมาจัดตั้ง ตำบลแวงใหญ่ กิ่งอำเภอแวงใหญ่ ต่อมาเมื่อวันที่ 11 กันยายน พ.ศ. 2533 มีประกาศกระทรวงมหาดไทยจัดตั้งสุขาภิบาลขึ้น ชื่อว่า สุขาภิบาลแวงใหญ่ โดยแบ่งท้องที่บางส่วนของตำบลแวงใหญ่ อำเภอแวงใหญ่ อันมีสภาพสมควรที่จะยกฐานะเป็นสุขาภิบาลได้และเพื่อประโยชน์ในการทะนุบำรุงท้องถิ่นให้เจริญก้าวหน้ายิ่งขึ้นไปประกาศกระทรวงมหาดไทย เรื่องจัดตั้งสุขาภิบาลแวงใหญ่ อำเภอแวงใหญ่.PDFราชกิจจานุเบกษา. 107 (222). 9292-9293. 6 พฤศจิกายน 2533 

ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลแวงใหญ่ เป็นเทศบาลตำบลแวงใหญ่ ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 หลักจากยกฐานะเป็นเทศบาลตำบลแวงใหญ่ได้มีการเปลี่ยนแปลงพื้นที่เขตเทศบาลจากเดิมพื้นที่ ประมาณ 6.77 ตารางกิโลเมตร เป็นพื้นที่ ประมาณ 26.7 ตารางกิโลเมตร ตามพระราชกฤษฎีกาเปลี่ยนแปลงเขตเทศบาลการยุบรวมสภาตำบลแวงใหญ่กับเทศบาลตำบลแวงใหญ่ 

สำหรับความเป็นมาของชื่อ "แวงใหญ่" เป็นการบอกเล่าต่อ ๆ กันมาว่า บริเวณที่ตั้งหมู่บ้าน แวงใหญ่ ในปัจจุบันมีหนองน้ำขนาดใหญ่ ชื่อหนองแวงมีประชากรกลุ่มแรกอพยพมาจากจังหวัดนครปฐม ชัยภูมิ อุดรธานี ชลบุรี และนครราชสีมา เป็นต้น ซึ่งครอบครัวไทยที่อพยพเข้ามาอยู่ในหมู่บ้านแวงใหญ่ เข้าใจว่าเป็นประชาชนที่อพยพหนีสงคราม เมื่อปี พ.ศ. 2321 สมัยสงครามพระเจ้ากรุงธนบุรี ให้แม่ทัพไปตีกรุงเวียงจันทน์ ได้ยกทัพผ่านมาเห็นพื้นที่บริเวณหนองแวงเป็นทำเลที่เหมาะสม มีแหล่งน้ำอุดมสมบูรณ์ มีป่าไม้สัตว์ป่าชุกชุม เมื่อเสร็จศึกแล้ว บางส่วนมีความพอใจจึงตั้งเป็นที่อยู่อาศัยทำมาหากิน และเรียกชื่อหมู่บ้านตามลักษณะหนองน้ำขนาดใหญ่ มีป่าต้นแวง (พืชตระกูลเดียวกับผือ) ขึ้นเป็นจำนวนมาก จึงเรียกชื่อว่า บ้านแวงใหญ่ บ้านแวงใหญ่นี้มีผู้สันนิษฐานว่า เดิมเคยเป็นที่อยู่อาศัยของชนชาวมอญ สมัยโบราณ เนื่องจากมีการขุดพบพัทธสีมาเก่าแก่มากอยู่บริเวณหนองโบสถ์ และพบโครงกระดูกมนุษย์โบราณ พบเศษอิฐ เศษกระเบื้องดินเผา สมัยโบราณเป็นจำนวนมาก ที่บ้านดอนบาลไทในปัจจุบัน เทศบาลตำบลแวงใหญ่ จังหวัดขอนแก่น. "ประวัติเทศบาลตำบลแวงใหญ่" [ออนไลน์]. เข้าถึงได้จาก:http://www.wykklocal.go.th/modules/history/index.php  ม.ป.ป. สืบค้น 26 พฤศจิกายน 2560.

 อาณาเขต 
 ทิศเหนือ ติดกับตำบลวังแสง, ตำบลห้วยแก (อำเภอชนบท)
 ทิศใต้ ติดกับตำบลคอนฉิม
 ทิศตะวันออก ติดกับตำบลปอแดง (อำเภอชนบท)
 ทิศตะวันตก ติดกับตำบลวังแสง (อำเภอชนบท)

 การแบ่งเขตการปกครอง 
ตำบลแวงใหญ่แบ่งเขตการปกครองออกเป็น 7 หมู่บ้าน ได้แก่
 หมู่ที่ 1 บ้านแวงใหญ่ 
 หมู่ที่ 2 บ้านดอนบาลไท 
 หมู่ที่ 3 บ้านหัวหนองแวง
 หมู่ที่ 4 บ้านหนองกระรอก 
 หมู่ที่ 5 บ้านบะแค
 หมู่ที่ 6 บ้านแวงพัฒนา
 หมู่ที่ 7 บ้านเมืองทอง
# พระราชวังเทอเรม
พระราชวังเทอเรม หรือ พระราชวังเทอเรมนอย  เป็นอาคารที่สำคัญทางประวัติศาสตร์ในหมู่พระราชวังเครมลินแห่งมอสโก ประเทศรัสเซีย ซึ่งเคยถูกใช้เป็นที่ประทับของซาร์แห่งรัสเซียในคริสต์ศตวรรษที่ 17 ชื่อของพระราชวังได้มาจากคำในภาษากรีกที่ว่า τερεμνον (แปลว่า ที่พักอาศัย) ปัจจุบันอาคารดังกล่าวไม่สามารถเข้าชมได้ เนื่องจากถูกใช้เป็นที่พำนักอย่างเป็นทางการของประธานาธิบดีรัสเซีย

ในคริสต์ศตวรรษที่ 16 อาโลอิซิโอ ดา มิลาโน สถาปนิกชาวอิตาลี ได้ทำการก่อสร้างสถานที่พำนักสำหรับเหล่าพระราชวงศ์แห่งแรกในบริเวณนี้ แต่มีเพียงชั้นล่างเท่านั้นที่ยังคงหลงเหลือให้เห็นถึงปัจจุบัน พระเจ้าซาร์พระองค์แรกแห่งราชวงศ์โรมานอฟ คือ ซาร์มีไฮล์ที่ 1 แห่งรัสเซีย ได้ก่อสร้างพระราชวังแห่งนี้ใหม่จนแล้วเสร็จในช่วงปีค.ศ. 1635 - 1636 อาคารแห่งใหม่ล้อมรอบไปด้วยอาคารต่างๆและสิ่งก่อสร้างที่เพิ่มเติมขึ้นมา รวมถึงแท่นยกพื้นโบยาร์ ขั้นบันไดและระเบียงสีทอง และป้อมหอคอยต่างๆ ด้วยพระประสงค์ของซาร์มีไฮล์ ทรงให้สร้างห้องชุดสีทองของซารีนาไว้ร่วมในพระราชวังด้วย ซึ่งเป็นการสร้างให้เหมือนกับรัชสมัยของซาร์อีวานที่ 4 แห่งรัสเซีย ในช่วงคริสต์ทศวรรษที่ 1560 ซึ่งขนาบไปด้วยโดมสีทอง 11 หลังของมหาวิหาร  Upper Saviour ความซับซ้อนของพระราชวังยังคงปรากฏให้เห็นจากการก่อสร้างโบสถ์หลายแห่งในช่วงการก่อสร้างแรกๆ รวมถึงการสร้างโบสถ์การประสูติของพระแม่ผู้นิรมลด้วย (Church of the Virgin's Nativity) ในช่วงคริสต์ทศวรรษที่ 1360

พระราชวังมีทั้งหมด 5 ชั้น ชั้นที่สามเป็นที่ประทับขององค์ซารีนาและพระโอรสธิดา ชั้นที่สี่เป็นที่ประทับส่วนพระองค์ของพระเจ้าซาร์ ชั้นบนเหนือนั้นจะมีลักษณะโครงสร้างแบบเต็นท์ใช้สำหรับประชุมสภาโบยาร์ดูมา ภายนอกมีการตกแต่งอย่างประณีตด้วยลวดลายอิฐและกระเบื้องเคลือบสีแดง เหลือง และส้ม ภายในเคยถูกตกแต่งด้วยภาพวาด แต่ภาพจิตรกรรมฝาผนังยุคดั้งเดิมถูกทำลายจากเพลิงไหม้ไปแล้ว ในไฟไหม้ใหญ่ปีค.ศ. 1812 การตกแต่งภายในจึงถูกปรับปรุงใหม่ให้สอดคล้องกับภาพวาดเก่าในแบบสถาปัตยกรรมรัสเซียยุคฟื้นฟู

ภาพ
# ไทยแลนด์ฟุตซอลลีก ฤดูกาล 2550/2551
ไทยแลนด์ฟุตซอลลีก ฤดูกาล 2550/2551 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของ สมาคมฟุตบอลแห่งประเทศไทยฯ จัดขึ้นเป็นครั้งที่ 2 ในปี พ.ศ. 2550 โดยใช้สนามแข่งขันตามศูนย์การค้า เช่น แฟชั่นไอส์แลนด์ เดอะมอลล์งามวงศ์วาน เป็นต้น โดยจะจัดการแข่งขันทั้งทีมชายและทีมหญิง คู่กัน

 ทีมชาย 

 สโมสรที่เข้าร่วมการแข่งขันhttps://web.archive.org/web/20080324125519/http://www.liga-futsal.com/program2.php โปรแกรม เลกที่สอง - ลีกาฟุตซอล 2007 
 การท่าเรือฯ
 ชลบุรี บลูเวฟ
 แคท เทเลคอม ทีโอที
 ราชนาวี
 กรุงเทพมหานคร นนทบุรี
 ม.รัตนบัณฑิต
 ม.ศรีปทุม สุราษฎร์ธานี
 สมุทรปราการ
 นครราชสีมา

 ตารางคะแนน 
 อันดับ  ทีม  แข่ง  ชนะ  เสมอ  แพ้  ได้  เสีย  ผลต่าง  คะแนน 1  การท่าเรือฯ  22  19  0  3  125  57  +68  57 2  ชลบุรี บลูเวฟ  22  18  2  2  144  60  +84  56 3  แคท เทเลคอม  22  18  0  4  141  60  +81  54 4  ทีโอที  22  17  1  4  139  55  +84  52 5 ราชนาวี  22  10  1  11  98  79  +19  31 6  กรุงเทพมหานคร  22  9  3  10  81  93  -12  30 7  นนทบุรี  22  9  2  11  100  117  -17  29 8  ม.รัตนบัณฑิต  22  7  3  12  76  93  -17  24 9  ม.ศรีปทุม  22  7  3  12  85  104  -19  24 10 สุราษฎร์ธานี  22  6  0  16  69  123  -54  18 11  สมุทรปราการ  22  3  2  17  55  109  -54  11 12  นครราชสีมา  22  0  1  21  48  211  -163  1

 ชนะเลิศ ตกชั้นไปเล่นในฟุตซอลถ้วยพระราชทาน ข.

 ผู้ทำประตูสูงสุด 
30 ประตู
 วิชญะ รัตนไชย - ม.ศรีปทุม
29 ประตู
 Oswaldo Freitas Junior - แคท เทเลคอม
28 ประตู
 ธนากร สันทนาประสิทธิ์ - การท่าเรือฯ
27 ประตู
 กฤษดา วงษ์แก้ว - ชลบุรี บลูเวฟ
26 ประตู
 Rogerio Moreira - แคท เทเลคอม
24 ประตู
 ศิริโรจน์ ปัญญาธีรวงศ์ - ทีโอที

 ทีมหญิง 

 สโมสรที่เข้าร่วมการแข่งขันhttps://web.archive.org/web/20080324125519/http://www.liga-futsal.com/program2.php ลีกาฟุตซอล 2007 
 บัณฑิตเอเชีย เดอะ ที-เร็กซอร์
 บางเลน พีทีที ไดนามิก
 ชลบุรี บลูเวฟ
 ม.รัตนบัณฑิต กรุงเทพมหานคร
 สุวรรณภูมิ-กรุงเก่า
 นนทบุรี
 เมืองหญิงกล้า นครราชสีมา

 ตารางคะแนน 
 อันดับ  ทีม  แข่ง  ชนะ  เสมอ  แพ้  ได้  เสีย  ผลต่าง  คะแนน 1  บัณฑิตเอเชีย เดอะ ที-เร็กซอร์  14  13  1  0  155  23  +132  40 2  บางเลน พีทีที ไดนามิก  14  10  1  3  84  45  +39  31 3  ชลบุรี บลูเวฟ  14  9  2  3  69  34  +35  29 4  ม.รัตนบัณฑิต  14  8  0  6  73  37  +36  24 5 กรุงเทพมหานคร  14  5  1  8  46  71  -25  16 6  สุวรรณภูมิ-กรุงเก่า  14  5  0  9  42  95  -53  15 7  นนทบุรี  14  3  1  10  36  80  -44  10 8  เมืองหญิงกล้า นครราชสีมา  14  0  0  14  24  146  -122  0

 ผู้ทำประตูสูงสุด 
41 ประตู
 อรทัย ศรีมะณี - บัณฑิตเอเชีย เดอะ ที-เร็กซอร์
28 ประตู
 นิภาพร ศรีวะรมย์ - บัณฑิตเอเชีย เดอะ ที-เร็กซอร์
22 ประตู
 จีระประภา ทับสุรีย์ - บัณฑิตเอเชีย เดอะ ที-เร็กซอร์
21 ประตู
 สิรัญญา ศรีมะณี - บัณฑิตเอเชีย เดอะ ที-เร็กซอร์
19 ประตู
 หทัยรัตน์ ทองศรี - บางเลน พีทีที ไดนามิก
18 ประตู
 ภาวิณี เนตรทิพย์ - ม.รัตนบัณฑิต
# สโมสรฟุตบอลวิทยาลัยเทคโนโลยีพณิชยการราชดำเนิน
สโมสรฟุตบอลวิทยาลัยเทคโนโลยีพณิชยการราชดำเนิน เป็นสโมสรฟุตบอลในประเทศไทย ตั้งอยู่ที่เขตทวีวัฒนา จังหวัดกรุงเทพมหานคร เป็นตัวแทนทีมฟุตบอลของวิทยาลัยเทคโนโลยีพณิชยการราชดำเนิน ปัจจุบันลงแข่งขันในระดับไทยแลนด์ อเมเจอร์ลีก

สโมสรเคยเข้าร่วมการแข่งขัน ไทยลีกดิวิชัน 2 ในปี 2550 และ 2551 ก่อนที่จะตกชั้นมาเล่นใน ฟุตบอลชิงถ้วยพระราชทาน

 ผู้เล่นชุดปัจจุบัน
# จังหวัดห่าติ๋ญ
ห่าติ๋ญ  เป็นจังหวัดทางชายฝั่งตอนกลางเหนือของประเทศเวียดนาม อยู่ติดกับจังหวัดเหงะอาน สองจังหวัดนี้เคยเป็นจังหวัดเดียวกันมาก่อนคือจังหวัด "เหงะติ๋ญ" ชาวจังหวัดนี้มีสำเนียงการพูดภาษาเวียดนามที่เป็นเอกลักษณ์Thê ́Anh Nguyêñ, Alain Forest Guerre et paix en Asie du Sud-Est Page 110  1998 " ... the regional way of speaking in the southern part of Thanh Nghệ, the so-called Nghệ Tĩnh (Nghệ An and Hà Tĩnh) dialect, ..."Jonathan D. London Education in Vietnam 2011 Page 186 "A teacher from Hà Tĩnh Province acknowledged this issue, quipping that his distinctive and “heavy” Hà Tĩnh accent would be tough even for most Việt teachers, let alone students."

จังหวัดห่าติ๋ญอยู่ห่างจากฮานอยไปทางทิศใต้ประมาณ 340 กิโลเมตร (211 ไมล์) ติดกับจังหวัดเหงะอานทางทิศเหนือ ติดกับจังหวัดกว๋างบิ่ญทางทิศใต้ ติดกับประเทศลาวทางทิศตะวันตก และติดกับทะเลจีนใต้ทางทิศตะวันออก
# วันอลวน วิญญาณอลเวง
วันอลวน วิญญาณอลเวง  เป็นภาพยนตร์คอมพิวเตอร์แอนิเมชันสามมิติแนวมิวสิคัลจินตนิมิตสัญชาติอเมริกัน ที่ออกฉายในปี ค.ศ. 2017 ผลิตโดยพิกซาร์แอนิเมชันสตูดิโอส์ และจำหน่ายโดยวอลต์ดิสนีย์พิกเชอส์ ภาพยนตร์เรื่องนี้ดัดแปลงจากแนวคิดดั้งเดิมโดย Lee Unkrich และผลงานการร่วมกำกับระหว่าง Unkrich เอง กับ Adrian Molina เป็นเรื่องของเด็กชายคนหนึ่งชื่อ Miguel Rivera ผู้ซึ่งบังเอิญพลัดเข้าไปในโลกของผู้วายชนม์ และต้องขอความช่วยเหลือจากบรรพบุรุษผู้เป็นนักดนตรีเพื่อที่จะกลับมาหาครอบครัวในโลกของคนเป็น

แนวคิดหลักของภาพยนตร์เรื่องนี้มีพื้นฐานมาจากเทศกาลแห่งคนตาย  ของชาวเม็กซิโก แต่งเป็นเรื่องโดย Unkrich, Jason Katz, Matthew Aldrich, และ Molina เขียนบทโดย Molina และ Uldrich พิกซาร์เริ่มงานสร้างภาพยนตร์เรื่องนี้ตั้งแต่ปี ค.ศ. 2016 โดย Unkrich และทีมงานส่วนหนึ่งได้เดินทางไปยังประเทศเม็กซิโกเพื่อรวบรวมข้อมูลและแรงบันดาลใจ นักประพันธ์เพลง Michael Giacchino กลับมาร่วมงานกับพิกซาร์อีกครั้งและเป็นผู้ประพันธ์ดนตรีประกอบให้กับภาพยนตร์เรื่องนี้ นักพากย์สำคัญๆ ในเรื่องได้แก่ Anthony Gonzalez, Gael García Bernal, Benjamin Bratt, Alanna Ubach, Renée Victor, Ana Ofelia Murguía, และ Edward James Olmos ภาพยนตร์เรื่องนี้เป็นภาพยนตร์ที่มีนักแสดงนำเป็นเชื้อสายละตินเรื่องแรกที่มีทุนสร้างสูงถึงเก้าหลัก โดยถูกประมาณเอาไว้ที่ 175-200 ล้านดอลลาร์สหรัฐ

วันอลวน วิญญาณอลเวง ออกฉายครั้งแรกเมื่อ 20 ตุลาคม พ.ศ. 2560 ที่เทศกาลภาพยนตร์ Morelia International Film Festival ในโมเรเลีย ประเทศเม็กซิโก และออกฉายทั่วประเทศเม็กซิโกในสัปดาห์ต่อมา ซึ่งเป็นวันหยุดสุดสัปดาห์ก่อนถึงเทศกาล Day of the Dead และกลายเป็นภาพยนตร์ที่ทำรายได้สูงสุดตลอดกาลในประเทศเม็กซิโก ต่อมาจึงออกฉายทั่วประเทศสหรัฐอเมริกาเมื่อ 22 พฤศจิกายน พ.ศ. 2560 และทำรายได้ทั่วโลกรวมทั้งสิ้น 621 ล้านดอลลาร์สหรัฐ ได้รับคำชื่นชมจากนักวิจารณ์ในแง่ของคุณภาพแอนิเมชัน เสียงพากย์ ดนตรีประกอบ เพลงประกอบ เรื่องราวที่จับใจและให้ความเคารพต่อวัฒนธรรมพื้นเมืองเม็กซิโก ได้รับรางวัลต่างๆ จำนวนมาก ได้แก่ เป็นภาพยนตร์แอนิเมชันยอดเยี่ยม พ.ศ. 2560 จาก National Board of Review, ได้รับการเสนอชื่อเข้าชิงรางวัลภาพยนตร์แอนิเมชันขนาดยาวยอดเยี่ยมใน Annie Award และ BAFTA Award, ได้รับรางวัลลูกโลกทองคำครั้งที่ 75 สาขาภาพยนตร์แอนิเมชันขนาดยาวยอดเยี่ยม และได้รับการเสนอชื่อเข้าชิงรางวัลเพลงแต่งใหม่ยอดเยี่ยม ("Remember Me") นอกจากนี้ยังได้รับรางวัลภาพยนตร์แอนิเมชันขนาดยาวยอดเยี่ยมและเพลงยอดเยี่ยมจาก 23red Critics' Choice Award  และรางวัลออสการ์ ครั้งที่ 90 สาขาภาพยนตร์แอนิเมชันยอดเยี่ยม
# จังหวัดกว๋างหงาย
กว๋างหงาย  เป็นจังหวัดทางชายฝั่งตอนกลางใต้ (ริมทะเลจีนใต้) ของเวียดนาม อยู่ห่างจากฮานอย  และห่างจากนครโฮจิมินห์  เส้นทางการขนส่งที่สำคัญ ได้แก่ ทางรถไฟสายเหนือ-ใต้ สถานีรถไฟที่สำคัญคือ สถานีรถไฟกว๋างหงาย และทางหลวงแห่งชาติหมายเลข 1 เอ ซึ่งเริ่มต้นที่จังหวัดนี้Vietnam Road Atlas (Tập Bản đồ Giao thông Đường bộ Việt Nam). Cartographic Publishing House (Vietnam), 2004 นอกจากนี้ยังมีทางหลวงแห่งชาติหมายเลข 24 เชื่อมต่อกับเมืองกอนตูมในเขตที่สูงตอนกลาง สนามบินที่ใกล้ที่สุดคือท่าอากาศยานนานาชาติจูลาย ส่วนท่าเรือทางตอนเหนือของจังหวัดมีชื่อว่าซุงเกวิ๊ตและซากี่
# ราสโคล
ราสโคล (raskol) (, , แปลว่า "แยกออก, แยกตัว" or "ศาสนเภท") เป็นเหตุการณ์ความแตกแยกระหว่างคริสตจักรรัสเซียออร์ทอดอกซ์ซึ่งเป็นคริสตจักรทางการกับกลุ่มความเชื่อเก่า ในช่วงกลางศตวรรษที่ 17 เหตุการณ์นี้เกิดขึ้นจากการปฏิรูปศาสนาของอัครบิดรนิคอนแห่งมอสโก ในปีค.ศ. 1653 ซึ่งพยายามสร้างความเท่าเทียมกันระหว่างศาสนจักรกรีกและศาสนจักรรัสเซีย

ราสโคล และผลจากการปฏิรูป
กลุ่มผู้มีอิทธิพลทางวงการศาสนาได้รวมตัวกันและถูกเรียกว่า กลุ่มผู้มุ่งมั่นแห่งศรัทธา (Zealots of Piety; ภาษารัสเซีย: Кружок ревнителей благочестия ; ครูซอก เรฟนีเทเล บลาโกเชสติยา) ได้ประกาศยืนหยัดว่าจะทำให้ศาสนจักรรัสเซียบริสุทธิ์ พวกเขาพยายามปฏิรูปสังคมมอสโก และจะนำสังคมไปใกล้ชิดกับคุณค่าของความเป็นคริสเตียนและปรับปรุงการปฏิบัติกิจของศาสนจักร เป็นผลให้พวกเขาดำเนินการกำจัดตำราทางศาสนาที่เขียนในแนวทางอื่น และจะดำเนินการให้ตำราทางศาสนามีการเขียนอย่างถูกต้อง บุคคลผู้ทรงอิทธิพลในวงการนี้ได้แก่ หัวหน้าพระ อัฟวาคุม เปทรอฟ, อีวาน เนโรนอฟ, สตีเฟน วอนิฟาติเยฟ, ฟโยดอร์ รทิชเชฟ และนิคอน ซึ่งขณะนั้นเป็น อาร์ชบิชอปประจำอัครมุขมณฑลนอฟโกรอด ต่อมาเขาจะได้เป็นอัครบิดร

ด้วยการสนับสนุนจากพระเจ้าซาร์อเล็กซีที่ 1 แห่งรัสเซีย อัครบิดรนิคอนได้เริมกระบวนการชำระตำราทางศาสนาของรัสเซียให้สอดคล้องกับประเพณีของศาสนจักรกรีกสมัยใหม่และมีการเปลี่ยนแปลงพิธีกรรมบางอย่าง (เครื่องหมายนิ้วมือสองนิ้วในการทำเครื่องหมายกางเขนถูกเปลี่ยนเป็นหนึ่งในสามนิ้ว และออกเสียง "อัลเลลูยา" สามครั้งแทนที่จะเป็นสองครั้งแบบเดิม เป็นต้น)  แนวคิดใหม่นี้นำมาซึ่งกระแสต่อต้านจากทั้งทางฝั่งนักบวชและประชาชน ซึ่งได้โต้แย้งอัครบิดรถึงความชอบธรรมและความถูกต้องในการปฏิรูปพิธีกรรมเหล่านี้เอาเอง โดยคนเหล่านี้ได้โต้แย้งจากการอ้างถึงหลักธรรมศาสนศาสตร์และกฎของศาสนาคริสต์นิกายอีสเติร์นออร์โธด็อกซ์ แต่อัครบิดรทรงเพิกเฉยต่อการประท้วง และการปฏิรูปได้รับความเห็นชอบจากซินอด ในปีค.ศ. 1654-1655 และในปีค.ศ. 1653 ถึง 1656 ลานพิมพ์มอสโกภายใต้การควบคุมของเอพิฟานิอุส สลาวิเน็ตสกี นักศาสนวิทยา ได้ทำการตีพิมพ์ตำราทางศาสนาฉบับใหม่ที่ผ่านการชำระและแปลภาษาแล้ว

ดูเพิ่ม
 กลุ่มความเชื่อเก่า
 อัฟวาคุม เปทรอฟ
# กบฏวังเหรินหยิน
กบฏวังเหรินหยิน  หรือ การลุกฮือของนางใน  เป็นความไม่สงบในพระราชวังช่วงราชวงศ์หมิงของประเทศจีน เมื่อนางใน (宮女) จำนวน 16 คนพยายามลอบปลงพระชนม์จักรพรรดิเจียจิ้ง (嘉靖) ด้วยการรัดพระศอใน ค.ศ. 1542 ซึ่งปฏิทินจีนเรียกว่า ปีเหรินหยิน

สาเหตุ

จักรพรรดิเจียจิ้งเป็นที่เรียกขานกันว่า "กษัตริย์เต๋า" เพราะทรงฝักใฝ่ลัทธิเต๋า ด้วยทรงเชื่อว่า เป็นหนทางสู่ความเป็นอมตะ พระองค์พอพระทัยเสวยสิ่งที่นักพรตเต๋าปรุงถวายเป็นยาอายุวัฒนะ หนึ่งในนั้น คือ "ตะกั่วแดง" (红铅) ซึ่งปรุงจากโลหิตหญิงพรหมจารี และเพื่อการนี้ มีรับสั่งให้นางในอายุ 13–14 ปีบริโภคแต่น้ำค้างกับใบหม่อน จะได้มีโลหิตบริสุทธิ์มาปรุงยาถวาย การบริโภคเพียงน้ำค้างและใบหม่อนทำให้นางในหลายคนล้มป่วย คนใดล้มป่วย ก็รับสั่งให้โบยตีเป็นโทษทัณฑ์ นักประวัติศาสตร์จึงเชื่อว่า นี้เป็นสาเหตุให้นางในจำนวนหนึ่งลุกขึ้นต่อต้านพระองค์

เหตุการณ์

ใน ค.ศ. 1542 ขณะที่จักรพรรดิเจียจิ้งบรรทม ณ ตำหนักของสนมตฺวัน (端妃) นางในจำนวน 16 คนแสร้งเข้าปรนนิบัติพระองค์ เมื่อได้ทีก็เอาเชือกคล้องพระศอและพยายามดึงรัดให้สิ้นพระชนม์Zhang (1739) แต่หนึ่งในสิบหกคนนั้นเกิดเปลี่ยนใจกลางคันด้วยเกรงราชอาญา จึงหนีไปทูลแถลงต่อจักรพรรดินีเซี่ยวเลี่ย (孝烈皇后) พระมเหสีของพระองค์ จักรพรรดินีเซี่ยวเลี่ยทรงนำกำลังขันทีรุดมาจับกุมผู้ก่อการทั้งหมดได้ และแก้ไขพระองค์จนฟื้นคืนพระสติ 

ผู้ก่อการ
นางในที่ร่วมปลงพระชนม์ตามที่ถูกไต่สวนและบันทึกไว้มีดังนี้

 สนมตฺวัน (端妃) เจ้าของตำหนักที่เกิดเหตุ
 หนิงผินหวังชื่อ (宁嫔王氏; "นางหวัง (ผู้เป็น) หนิงผิน") หัวหน้าผู้ก่อการ
 กวัน เหมย์ซิ่ว (关梅秀) ผู้ลงมือรัดพระศอ
 เฉิน จวี๋ฮวา (陈菊花) ผู้ลงมือรัดพระศอ
 ซู ชวนเย่า (苏川药) ผู้ลงมือรัดพระศอ
 สิง ชุ่ยเหลียน (邢翠莲) ผู้ลงมือรัดพระศอ
 หยาง จินอิง (杨金英) ผู้ลงมือรัดพระศอ
 หยาง ชุ่ยอิง (杨翠英) ผู้ลงมือรัดพระศอ
 หยาง ยฺวี่เซียง (杨玉香) ผู้ลงมือรัดพระศอ
 เหยา ชูชุ่ย (姚淑翠) ผู้ลงมือรัดพระศอ
 หลิว เมี่ยวเหลียน (刘妙莲) ผู้ลงมือรัดพระศอ
 จาง ชุนจิ่ง (张春景) ผู้สมรู้
 เติ้ง จินเซียง (邓金香) ผู้สมรู้
 หฺวัง ยฺวี่เหลียน (黄玉莲) ผู้สมรู้
 สฺวี ชิวฮวา (徐秋花) ผู้สมรู้
 จาง จินเหลียน (张金莲) ผู้กลับใจไปเปิดเผยแผนต่อจักรพรรดินี

โทษ

แผนการไม่ลุล่วง แต่ก็ทำให้จักรพรรดิเจียจิ้งทรงมิได้พระสติไปหลายวัน จักรพรรดินีเซี่ยวเลี่ยจึงทรงลงโทษสถานหนักต่อนางในทั้งสิบหกคน ซึ่งรวมถึงจาง จินเหลียน ผู้กลับใจมาทูลแผนลับ และสนมตฺวันผู้เป็นเจ้าของตำหนัก แม้ไม่อยู่ในตำหนักเมื่อเกิดเหตุก็ตาม จักรพรรดินีทรงให้ประหารคนเหล่านั้นโดยวิธีหลิงฉือ (凌遲) คือ สับเป็นพันชิ้นหมื่นชิ้น (千刀萬剮) แล้วให้เอาศพเสียบประจาน นอกจากนี้ ยังทรงให้จับสมาชิกครอบครัวของนางในเหล่านั้นมาตัดศีรษะครอบครัวละ 10 คน เอาลงเป็นทาสอีกครอบครัวละ 20 คนHistory Office (1620s), volume 267

ผลสืบเนื่อง

การที่จักรพรรดินีเซี่ยวเลี่ยประหารสนมตฺวันคนโปรดของจักรพรรดิเจียจิ้งนั้น ทำให้จักรพรรดิโทมนัสอย่างยิ่ง ภายหลัง จักรพรรดิเจียจิ้งทรงประกาศว่า สนมตฺวันไม่รู้เห็นในการลอบปลงพระชนม์ ต่อมาใน ค.ศ. 1547 เกิดไฟไหม้ใหญ่ในพระราชวัง จักรพรรดิทรงปล่อยให้จักรพรรดินีเซี่ยวเลี่ยสิ้นพระชนม์ในกองเพลิงKeith McMahon: Celestial Women: Imperial Wives and Concubines in China from Song to Qing

แต่แม้จะมีผู้ลุกฮือเพราะการคลั่งไคล้ยาอายุวัฒนะของพระองค์ จักรพรรดิเจียจิ้งก็มิได้ทรงเลิกล้มการผลิตยา กลับรับสั่งให้ควบคุมนางในอย่างรัดกุมยิ่งขึ้น และใน ค.ศ. 1547 ก็มีการคัดเลือกหญิงอายุ 11–14 ปีเข้าเป็นนางในเพิ่มอีก 300 คน ต่อมาใน ค.ศ. 1552 เลือกเพิ่มอีก 200 คน อายุก็ลดลงเป็นไม่เกิน 8 ปี ครั้น ค.ศ. 1555 มีการเลือกหญิงอายุต่ำกว่า 8 ปีเข้าเป็นนางในเพิ่มอีก 150 คน ทั้งนี้ เพื่อเอาโลหิตมาปรุงยาถวาย
# เอกวัฒน์ นิรัตน์วรปัญญา
เอกวัฒน์ นิรัตน์วรปัญญา มีชื่อเล่นว่า เบสท์ เกิดเมื่อวันที่ 14 พฤษภาคม พ.ศ. 2538 เป็นนักแสดง นายแบบชาวไทย เบสท์ เอกวัฒน์มีผลงานที่เป็นที่รู้จักกันมากที่สุดคือ Last Summer ฤดูร้อนนั้น ฉันตาย รับบทเป็น ติ่งLink  เว็บไซต์ picpost.mthai รูปภาพ เบสท์ เอกวัฒน์ ดาราใหม่ Last Summer โชว์หุ่นแซ่บขโมยซีน เก้า จิรายุ !!! Link  เว็บไซต์ thaipr.net “เบสท์”หลอน”บ้านอาถรรพ์”โดนล็อกขังเดี่ยว ใน ‘Last Summer ฤดูร้อนนั้น ฉันตาย’ My name Is love เค้าเรียกผมว่าความรัก รับบท พี่แมว เป็นต้น

 ประวัติ 
เบสท์ เอกวัฒน์ นิรัตน์วรปัญญา เกิดและเติบโตที่ กรุงเทพมหานคร เบสท์ เอกวัฒน์ เคยศึกษาที่โรงเรียนบอสโกพิทักษ์ จังหวัดนครปฐม และจบการศึกษาจากโรงเรียนวัดราชบพิธ ปัจจุบันกำลังศึกษาอยูที่คณะบริหารธุรกิจ สาขาวิชาการเงินและการลงทุน มหาวิทยาลัยรังสิต โดยได้ทุนเรียนจากทาง มหาวิทยาลัยรังสิตLink เว็บไซต์ dek-d "เบส-เอกวัฒน์" (ติ่ง Last Summer) หนุ่มคนนี้เกิดแน่!!

 ผลงาน 
 ละคร 
ปีชื่อเรื่องบทบาทหมายเหตุพ.ศ. 2558 แอลโอแอล ชีวิตคิดบวก  ออกอากาศทางช่องทรูโฟร์ยูพ.ศ. 2560 สายลับจับแอ๊บ  โอ๊ต  ออกอากาศทางช่อง 3  Ways To Protect Relationship  ออกอากาศทางช่องจีเอ็มเอ็ม 25พ.ศ. 2561 เด็กใหม่ (Girl From Nowhere The Series) ทีเคพ.ศ. 2564 บางกอก ซีโร่  ออกอากาศทางช่องพีพีทีวี

 ภาพยนตร์ 
ปีชื่อเรื่องบทบาทพ.ศ. 2556 Last Summer ฤดูร้อนนั้น ฉันตาย ติ่ง พ.ศ. 2560 A Friend is another self - คืนที่สอง ของวันที่สาม ต้น พ.ศ. 25644 KINGS อาชีวะ ยุค 90แบงค์ (น้องชายบิลลี่)พ.ศ. 2567วัยหนุ่ม ๒๕๔๔ตั๊บ

 มิวสิกวิดิโอ 
 ปี  ชื่อเพลง  นักร้อง/วงดนตรี  บทบาท พ.ศ. 2559  ลืมว่ารัก  Mr.Lazy feat.พีธ พีระ  พระเอก MV พ.ศ. 2559  แพ้ทาง  ลาบานูน Labanoon  พระเอก MV พ.ศ. 2560  อย่าพูดคำนั้น  วง-KAPBEJ  พระเอก MV พ.ศ. 2560  ยินดีที่ได้รัก  S.D.F  พระเอก MV
# สโมสรฟุตบอลโรงเรียนจ่าอากาศ
สโมสรโรงเรียนจ่าอากาศ เป็นสโมสรฟุตบอลในประเทศไทย ตั้งอยู่ที่อำเภอลำลูกกา จังหวัดปทุมธานี เป็นตัวแทนทีมฟุตบอลของโรงเรียนจ่าอากาศ ปัจจุบันลงแข่งขันในระดับไทยแลนด์ อเมเจอร์ลีก

สโมสรเคยเข้าร่วมการแข่งขัน ไทยลีกดิวิชัน 1 ฤดูกาล 2550 ก่อนที่จะตกชั้นมาเล่นในฟุตบอลชิงถ้วยพระราชทาน

 ผู้เล่นชุดปัจจุบัน
# การประจักษ์ของพระแม่มารีย์
การประจักษ์ของพระแม่มารีย์  หมายถึง การที่พระแม่มารีย์ (มารดาพระเยซู) หลังจากจบชีวิตบนโลกนี้แล้ว ได้มาปรากฏให้บางคนได้เห็นพระนางมารีย์ หนทางสู่พระเยซูคริสตเจ้า,
 หน้า 113 (เชิงอรรถ) ซึ่งรับรู้ได้ทางประสาทสัมผัสหรือทางความรู้สึก คริสตชนเชื่อว่าเป็นเหตุการณ์เหนือธรรมชาติที่พระเป็นเจ้าทรงอนุมัติให้เกิดขึ้น คริสตจักรจึงกำหนดให้มีวันฉลอง ตั้งสักการสถาน และถวายสมัญญาแก่แม่พระเพื่อแสดงการยกย่องแม่พระตามโอกาส อย่างไรก็ตามคริสตจักรไม่ถือว่าเรื่องนี้เป็นข้อความเชื่อ

การประจักษ์ของพระแม่มารีย์ที่ได้รับการรับรองจากสมณะกระทรวงหลักความเชื่อมี ดังนี้ (ในที่นี้อิงจากการรับรองของคริสตจักรโรมันคาทอลิก
 แม่พระประจักษ์ที่กัวดาลูเป ค.ศ. 1531
 แม่พระประจักษ์ที่โล ค.ศ. 1664–1718
 แม่พระเหรียญอัศจรรย์ ค.ศ. 1830
 แม่พระประจักษ์ที่ลาซาแล็ต ค.ศ. 1846
 แม่พระประจักษ์ที่ลูร์ด ค.ศ. 1858
 แม่พระประจักษ์ที่ปงแม็ง ค.ศ. 1871
 แม่พระประจักษ์ที่น็อก ค.ศ. 1879
 แม่พระประจักษ์ที่ฟาตีมา ค.ศ. 1917
 แม่พระประจักษ์ที่โบแร็ง ค.ศ. 1932-1933
 แม่พระประจักษ์ที่บาเนอ ค.ศ. 1933

นอกจากนี้ยังมีรายงานแม่พระประจักษ์อีกหลายครั้งที่ยังไม่ได้รับการรับรองจากคริสตจักร เช่น แม่พระประจักษ์ที่อากิตะ แม่พระสุขภาพดี (แม่พระประจักษ์ที่ทมิฬนาทุ) เป็นต้น
# ศิริ จิระพงษ์พันธ์
ศิริ จิระพงษ์พันธ์ ประธานกรรมการ บริษัท ไออาร์พีซี จำกัด (มหาชน) อดีตรัฐมนตรีว่าการกระทรวงพลังงานและกรรมการในคณะกรรมการทรัพยากรน้ำแห่งชาติรัฐมนตรีว่าการกระทรวงพลังงานและกรรมการในคณะกรรมการทรัพยากรน้ำแห่งชาติในรัฐบาล พลเอกประยุทธ์ จันทร์โอชา ถือเป็นรัฐมนตรีว่าการกระทรวงพลังงาน คนที่ 12ดร.ศิริ จิระพงษ์พันธ์ รัฐมนตรีว่าการกระทรวงพลังงาน เข้าสักการะพระพรหม เพื่อเป็นสิริมงคลในโอกาสเข้ารับตำแหน่งวันแรก พร้อมมอบนโยบายการขับเคลื่อนภารกิจสำคัญของกระทรวงพลังงานเป็น กรรมการอื่นในคณะกรรมการรถไฟแห่งประเทศไทย ในรัฐบาล ทักษิณ ชินวัตรกรรมการอื่นในคณะกรรมการรถไฟแห่งประเทศไทย
อดีตอาจารย์ประจำภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย

 ประวัติ 
ศิริ จิระพงษ์พันธ์ หรือที่รู้จักกันในนาม ดร.ศิริ จิระพงษ์พันธ์ เกิดเมื่อวันที่ 10 มิถุนายน 2497 จบการศึกษา Bachelor of Science (วิศวกรรมเคมี) เกียรตินิยม สถาบันเทคโนโลยีแห่งแคลิฟอร์เนีย ประเทศสหรัฐอเมริกาและ Professional of Science (วิศวกรรมเคมี) สถาบันเทคโนโลยีแห่งแมสซาซูเซ็ทส์ ประเทศสหรัฐอเมริกา

 การทำงาน 
ดร.ศิริ หลังจบการศึกษาเคยรับราชการเป็นอาจารย์ประจำภาควิชาวิศวเคมี คณะวิศวกรรมศาสตร์ จุฬาลงกรณ์มหาวิทยาลัย ในปี 2523

ต่อมาเป็นอดีต กรรมการ บริษัท ไทยออยล์ จำกัด (มหาชน) กรรมการบริษัท ปาริชาติ (1992) จำกัด , กรรมการบริษัท เครดิต ฟองซิเอร์ แอล พี เอ็น จำกัด , กรรมการบริษัท ซินเนอจี โซลูชั่น จำกัด, กรรมการบริษัท ไทยวัฒนาฟาร์มาซูติคัลเด็กซ์โทรส จำกัด ,กรรมการบริษัท บีเอ็มที กลัยคอล จำกัด ,กรรมการบริษัท โพลีเมอร์ แพคเกจจิ้ง แอนด์ เทรดดิ้ง จำกัด ,กรรมการบริษัท วัน เอเชี่ยน ดีเวลลอปเม้นท์ จำกัด และ กรรมการบริษัท สุทศมิตร จำกัด อดีตกรรมการและเลขานุการมูลนิธิเพื่อสถาบันปิโตรเลียมแห่งประเทศไทย อดีตผู้จัดการฝ่ายวางแผนและประสานงานของบริษัท ปิโตรเคมีแห่งชาติ จำกัด  อดีตรองผู้จัดการอาวุโส ด้านกิจการวานิชธนกิจ ธนาคารกรุงเทพ 

ในรัฐบาลพลเอก ประยุทธ์ จันทร์โอชา ได้รับการแต่งตั้งเป็น ผู้อำนวยการสถาบันปิโตรเลียมแห่งประเทศไทยและผู้อำนวยการมูลนิธิเพื่อสถาบันปิโตรเลียมแห่งประเทศไทย และสมาชิกสภาปฏิรูปแห่งชาติ

ศิริ จิระพงษ์พันธ์ ในขณะที่ดำรงตำแหน่ง ผู้จัดการฝ่ายวางแผนและประสานงานของบริษัท ปิโตรเคมีแห่งชาติ จำกัด เขาเป็นผู้บังคับบัญชา ไพรินทร์ ชูโชติถาวร

ในขณะที่ ศิริ จิระพงษ์พันธ์ ย้ายมาทำงานที่ธนาคารกรุงเทพ ตามคำชวนของ ชาตรี โสภณพนิช ไพรินทร์ ชูโชติถาวร สุพัฒนพงษ์ พันธ์มีเชาว์ ได้ย้ายมาทำงานที่ธนาคารกรุงเทพด้วย โดยนาย ชาตรี โสภณพนิช ให้ นาย ชาติศิริ โสภณพนิช เป็นหัวหน้างาน

 เครื่องราชอิสริยาภรณ์ 
ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓
# จังหวัดทัญฮว้า
ทัญฮว้า  เป็นจังหวัดในภูมิภาคชายฝั่งตอนกลางเหนือของประเทศเวียดนาม ขนาดพื้นที่ใหญ่ที่สุดเป็นอันดับที่ห้า และมีประชากรมากที่สุดเป็นอันดับที่สามในบรรดาเขตการปกครองระดับบนสุดของเวียดนามทั้ง 63 แห่ง เมืองหลักและเมืองใหญ่ที่สุดของจังหวัดคือนครทัญฮว้า จังหวัดนี้มักถูกเรียกว่า ซื้อทัญ ซึ่งแปลว่า "ดินแดนทัญฮว้า" ในภาษาเวียดนาม

จังหวัดทัญฮว้ามีพื้นที่ 11,133.4 ตารางกิโลเมตร และประชากรประมาณ 3.64 ล้านคน มีนครภายใต้จังหวัด 2 นครได้แก่ทัญฮว้าและเสิ่มเซิน เมืองระดับอำเภอ 1 เมืองได้แก่บี๋มเซิน และอำเภอ 24 อำเภอ นครเสิ่มเซินมีชื่อเสียงในด้านที่พักตากอากาศทางทะเล อยู่ห่างจากนครทัญฮว้าไปประมาณ 16 กิโลเมตร ส่วนเมืองบี๋มเซินก็เป็นย่านอุตสาหกรรมขนาดใหญ่ โดยเฉพาะการผลิตซีเมนต์

 เขตการปกครอง 
จังหวัดทัญฮว้าแบ่งเขตการปกครองออกเป็น 2 นคร 1 เมือง และ 24 อำเภอ ได้แก่

 ชื่อภาษาไทย  ชื่อภาษาเวียดนาม  ประชากร (ค.ศ. 2019) นครทัญฮว้า    359,910 นครเสิ่มเซิน    109,208 เมืองบี๋มเซิน    58,378 อำเภอกว๋างเซือง    199,943 อำเภอกวานเซิน    40,526 อำเภอกวานฮว้า    48,856 อำเภอเกิ๋มถวี    110,091 อำเภองาเซิน    141,114 อำเภอเจี่ยวเซิน    202,386 อำเภอเจี่ยวฮว้า    160,732 อำเภอญือซวน    66,240 อำเภอญือทัญ    94,906 อำเภอดงเซิน    76,923 อำเภอติ๋ญซา    251,116 อำเภอถักถั่ญ    144,343 อำเภอเถาะซวน    195,998 อำเภอเถื่องซวน    89,131 อำเภอนงก๊ง    182,801 อำเภอบ๊าเทื้อก    100,834 อำเภอลางจั๊ญ    49,654 อำเภอหง็อกหลัก    136,611 อำเภอหวิญหลก    86,362 อำเภอห่าจุง    118,826 อำเภอเหมื่องล้าต    39,948 อำเภอเหิ่วหลก    176,418 อำเภอเอียนดิ่ญ    165,830 อำเภอฮหวั่งฮว้า    233,043